Taun 1627 dhèwèké bali ing Magneburg, lan nyambut gawé ing bidhang pulitik.[2] 19 taun candhake, dhèwèké kapilih dadi Wali Kota Magdeburg, lan njabat suwene 5 taun.[2] Panemon pompa banyu kawiwitan saka ora percayaning Guerick marang pendapate Aristoteles kang kandha manawa ora ana ruwang kosong ing donya iki.[2] Dhèwèké banjur nganakake percobaan ya iku dhèwèké nyawijeake rong lempeng tembaga dadi bal, banjur udharane dipompa metu.[2] Dadi tabung tembaga mau ora ana udharane.[2] Banjur saka sisi kang kwalikan ditarik déning jaran papat.[2] Nanging, jaran-jaran mau ora bisa misahake lempeng tembaga mau.[2] Nalika udhara dilebokake ing tabung, lempeng tembaga mau bisa pedhot.[2] Percobaan mau dibaleni manèh ing Berlin kanthi nggunakake jaran cacah 24.[2] Nanging asile tetep padha, jaran mau ora bia narik lempeng tembaga.[2] Saka perobaan mau, Guerick mbuktekake ngenani teori kekuwatan tekanan udhara.[2] Prinsip iki kang ndasari kerjane pompa banyu.[2]